Asuti põhikirja koostamisele, kasutades selle juures mõnesid juba olemasolevaid eeskujusid. Korporatsiooni  nimeks valiti Eesti mandriosa kõige läänepoolsema piirkonna vana ladinakeelsest nimetusest tuletatud "Rotalia", et seega sümboolselt demonstreerida vastolusid idaga ning alla rõhutada katkematud sidet kodumaaga ja kainet rahvuslikku meelsust ning värvideks võeti sinine-must-roheline. Peterburi ülikooli üliõpilaste Otto Tiefi, Robert Treikelderi ja Jüri Uluotsa allakirjadega esitati põhikiri 1913. aasta kevadel kinnitamiseks Vene keisririigi haridusministrile. Kinnitamisprotseduur venis aga pikale, kuna Jüri  Uluots pidi mitu korda käima ministeeriumis selgitusi andmas ning alles sama aasta sügisel saabus haridusministri kinnitav otsus.